Sonic Adventure

***Sonic Adventure*** platformska je videoigra objavljena 1998. na Seginoj igraćoj konzoli Dreamcast. Prva je trodimenzionalna videoigra iz franšize *Sonic the Hedgehog*. Radnja igre prati drevno zlo Chaos koje zli naučnik Doktor Eggman pokušava ojačati smaragdima haosa (). Moraju ga spriječiti junaci: Sonic the Hedgehog, Miles "Tails" Prower, Knuckles the Echidna, Amy Rose, i novi Big the Cat i E-102 Gamma. Kontrolirajući jednog od šest likova – svaki sa svojim posebnim režimom igranja – igrači prolaze kroz razne nivoe kako bi napredovali kroz priču. U igri se pojavljuju razni elementi iz prijašnjih igara serijala, kao što su power-upovi i prstenovi kao životni bodovi. Osim glavne igre, dostupne su razne mini igre, kao trkaća igra i Chao Garden – skriveno područje gdje se nalaze digitalni ljubimci Chaoi.

Rad na videoigri započeo je 1997. nakon što je razvoj na igri *Sonic X-treme* otkazan. Mjesta u igri inspirirale su lokacije u Peruu i Gvatemali. Yuji Uekawa redizajnirao je likove da izgledaju prikladnije u 3D-u. Sega je najavila igru u augustu 1998; iste je godine bila objavljena u Japanu, i međunarodno je objavljena 1999. Međunarodna verzija ponovno je objavljena u Japanu pod naslovom *Sonic Adventure International*. Videoigra je portirana na GameCube i Windows 2003. pod naslovom ''Sonic Adventure DX: Director's Cut*. Dodano je više dopunskih nivoa i grafika je ažurirana. Verzija u HD-u digitalno je objavljena na konzolama PlayStation 3 i Xbox 360 godine 2010, i na Windowsu 2011.

Kritičari su pohvalili igru, i postala je najuspješnija videoigra za Dreamcast, s više od 2,5 miliona prodanih kopija do augusta 2006. Recenzenti su pohvalili izgled i doživljaj igre. Mnogi smatraju da je igra veliki tehnološki napredak, i da bi mogla ponovo uspostaviti Segu kao dominantnog proizvođača konzola nakon relativno neuspješnog Saturna. Ali, neki su kritizirali kameru, zvuk i glitcheve. Prijem ponovnih izdanja nije bio pozitivan, brzina smjenjivanja kadrova bila je posebno kritizirana. Uprkos tome, novinari su *Sonic Adventure* proglasili jednom od najboljih videoigara franšize, i prepoznata je kao važno izdanje i u seriji i u žanru platformskih igara.

## Doživljaj igre 
[lijevo|mini|Sonic the Hedgehog u glavnom [Overworldu, Station Square]]*Sonic Adventure* je 3D platformska igra s dijelovima akcijske igre i videoigre uloga. Igrači kontroliraju jednog od šest junaka koji moraju uništiti robotsku vojsku zlog Doktora Eggmana prije nego što pronađe svih sedam smaragda haosa i pretvori drevnog Chaosa u zlo biće. Igrač započne samo upravljajući Sonica, glavnog lika, ali će još pet likova igrača postati dostupno tokom priče. Svaki lik ima svoju priču i atribute. Sonic the Hedgehog može koristiti poteze kao što su spin dash, homing attack (napad usmjeren neprijateljima), i light-speed dash (ovim potezom se zakači za liniju prstenova i brzo prođe kroz njih). Miles "Tails" Prower može da leti, pliva i napada robote repovima. Knuckles the Echidna može lebdjeti, penjati se po zidovima i udarati neprijatelje. Amy Rose uništava neprijatelje i visoko skače koristeći čekić "Piko Piko". Novi lik Big the Cat je spor i u nivoima traži ribnjake da uhvati prijatelja Froggyja štapom za pecanje. Još jedan novi lik, E-102 Gamma, puca robote s rukom na kojoj mu je puška. Gamma je jedini lik s vremenskim ograničenjem.

Na početku igre i između nivoa igrač će se naći u Adventure Fieldu, otvorenom mjestu u kojem se nalaze NPC-jevi s kojim se može razgovarati. U ovim mjestima je igračev vodič blistava kugla s glasom novog lika imena Tikal the Echidna. Tikal pomaže igračima pronaći ulaze u nivoe. Za pristup nekim nivoima potrebni su skriveni ključevi koji se nalaze u određenom Adventure Fieldu. Kao u prijašnjim videoigrama serijala, Sonic jednostavno mora stići do kraja. Tails mora stići do kraja prije Sonica, Knuckles mora pronaći krhotine uništenog glavnog smaragda (), Amy mora riješiti razne zagonetke da pobjegne od robota koji je juri, Big mora uloviti svog ljubimca – žapca Froggyja – štapom za pecanje, i Gamma mora pucati robote da doda više vremena svom ograničenju. Svaki lik započne s ograničenim brojem života. Lik igrača će izgubiti život ako se utopi, biva zdrobljen, ili ozlijeđen bez prstenova. Ako igrač izgubi sve živote, igra završava i mora krenuti ponovo od zadnje tačke gdje je igra sačuvana. Više života se može dobiti ako igrač osvoji 100 prstenova ili pronađe 1-up. Chaoov razvoj mu pomaže u utrkivanju u mini igri imena Chao Race. Iz nekih jaja se izležu posebne vrste Chaoa. Posebna jaja su skrivena u Adventure Fieldima. Igrač može osvojiti ambleme () igrajući nivoe i učestvovanjem u utrkama Chaoa, ali se također mogu pronaći u Adventure Fieldima. Svaki nivo ima tri amblema koja se mogu osvojiti ponavljanjem nivoa i ispunjavanjem novih ciljeva, kao što je dovršavanje nivoa u određenom roku vremena. Jedan od nivoa (Icecap) iz starije je videoigre, *Sonic the Hedgehog 3*.

## Radnja 
Doktor Ivo "Eggman" Robotnik pokušava pronaći novi način da porazi dugotrajnog neprijatelja Sonica i zavlada svijetom. Dok istražuje, sazna za Chaosa – stvorenje koje je pomoglo štititi Chaoe i glavni smaragd (izvor moći smaragda haosa) prije hiljadu godina. Pleme ehidna je htjelo koristiti moć smaragda haosa, i tako su narušili sklad koji su imali s Chaoima. Chaos je odlučio iskoristiti moć smaragda da se pretvori u strašnu zvijer imena Perfect Chaos i osveti Chaoe. Chaos je htio zauvijek uništiti pleme ehidna, ali ga je zaustavila Tikal, mlada ehidna koja se sprijateljila s njim. Tikal ga je smirila, te je njega i sebe zarobila u glavni smaragd.

Eggman slama glavni smaragd da iskoristi Chaosovu moć. Chaos se pojavi u gradu imena Sation Square, i policija ga pokuša uništiti. Policajci ne uspiju, ali Sonic se pojavi i porazi ga. Chaos pobjegne, i Sonic i Tails ga pokušaju uhvatiti, te zaustaviti Eggmana prije nego što iskoristi moć svih smaragda da ojača Chaosa. U međuvremenu, jedina živa ehidna, Knuckles, pokuša pronaći sve krhotine glavnog smaragda da ga popravi.

Tokom prve noći Chaosove slobode, žabac Froggy pojede smaragd haosa i mutira se nakon što Chaos dođe u kontakt s njim. Zato Eggman stvara novu seriju robota imena "E-Series" i pošalje jednog od robota, E-102 Gammu, da pronađe Froggyja, čiji vlasnik, Big, ga također pokuša pronaći. U Station Squareu, Sonicova prijateljica Amy pronalazi Flickyja koji sa sobom nosi smaragd haosa zbog čega ga juri robot. Amy pokuša da zaštiti Flickyja, a robot ih oboje uhvati i odvede u zatvor na Eggmanovom letećem brodu. Tamo ih pronađe E-102 Gamma, kojeg Amy zamoli za Flickyja. Amy ga odbije, i kaže mu da ne mora raditi za Eggmana ako ne želi biti zao. Gamma ju oslobodi, te krene u potragu za ostalim robotima Eggmana da ih uništi. U procesu žrtvuje samog sebe. Unutar Gamme i njegovog brata Bete živjela su još dva Flickyja, koji su zapravo roditelji Amyjinog Flickyja. Amy se oprosti s Flickyjem koji se ponovo ujedini s roditeljima.

Iako su Sonic i Tails dali sve od sebe da pronađu svih sedam smaragda haosa, Eggman ih uspije ukrasti. Chaos upije svu moć smaragda haosa i pretvori se u Perfect Chaosa. Chaos, koji je sada džinovska zvijer, uništi Station Square, i sada se ne može ponovo zarobiti u glavni smaragd. Sonic uspije iskoristiti preostalu pozitivnu energiju smaragda haosa da se pretvori u Super Sonica i porazi Chaosa. Ponovo smiren, Chaos vidi kako Chaoi sretno žive u Station Squareu. Sad kad je ponovo u miru, Tikal krene s Chaosom u drugi svijet gdje će biti sigurni i živjeti u harmoniji. Nakon još jedne pobjede, Sonic krene u novu pustolovinu.

## Likovi i glasovi 
Ovo je prva igra u franšizi koja sadrži glasovnu glumu (osim *Sonic CD'', u kojoj se povremeno čuju neke riječi). Pjevač Jun'ichi Kanemaru je dobio ulogu. U intervjuu s portalom AnimateTimes Kanemaru je rekao da je jedan od razloga zašto je dobio ulogu njegova sposobnost da govori engleski. Prije ove igre je englesko ime doktora Eggmana bilo "Doktor Robotnik". Iizuka je iskoristio ovu igru da zapadnoj publici predstavi njegovo pravo ime. Ovo je postigao scenom gdje Sonic uvrijedi Robotnika ovim imenom (doslovni prijevod imena bi bio *Čovjek jaje*). Također je izbjegavao Tailsovo pravo ime (Miles), iako se njegovo pravo ime često koristilo u Japanu. Jedan od stvaraoca serijala, Yuji Naka, radio je s američkim odjeljenjem Sege, Sega Technical Institute (STI) na novijim videoigrama za franšizu. Nakon što je videoigra *Sonic & Knuckles* dovršena 1994, Naka se vratio u Japan da radi s razvijačima u kompaniji Sonic Team. STI je počeo raditi na videoigri *Sonic X-Treme* za konzolu Sega Saturn. *X-Treme* bi bila prva 3D videoigra u franšizi. Zbog mnogih tehničkih peripetija razvoj na igri otkazan je 1997. Zbog ovoga, originalna videoigra o Sonicu nikad nije objavljena na Saturnu, i to je bio jedan od razloga komercijalnog neuspjeha Saturna. U međuvremenu su Naka i Sonic Team radili na originalnim videoigrama za Saturn kao *Nights into Dreams*. Zbog nedostatka prisustva franšize na novoj konzoli, "Sonic je postao retro samo šest godina nakon debija" (prema časopisu *Retro Gamer*). U augustu 1996. dizajner igre *Nights into Dreams* predložio je da 3D igra o Sonicu bude RPG (igra igranja uloga) s istaknutijom pričom. Njegova ideja postala je osnova za *Sonic Adventure*. Iizuka je smatrao da su obožavatelji Sonica iznevjereni jer se tim nije fokusirao na seriju. Uz to, Kazuyuki Hoshino, koji će služiti kao umjetnički direktor igre, rekao je da je mislio da je Sonic tokom ere Saturna zastario i nastojao je ponovo izmisliti lika. Nakon 10 mjeseci ekipi se pridružilo još 50 ljudi. dalo je Iizuki utjecaj na razvoj konzole; na primjer, mogao je zatražiti više RAM-a za konzolu posebno za *Sonic Adventure*. Prvobitno su koristili stare dizajne za videoigre s Genesisa, ali su tijela i udovi bili prekratki. Ekipa je također htjela dodati neke neočekivane elemente za platformsku igru; nivo u kojem Tails sandboarda inspirirala je glupa sandboardera Ici (Peru). neki su podsjećali na prijašnje igre Sege, kao npr. Icecap (*Sonic the Hedgehog 3*, 1994) ili nivoi u kojim igrač kontrolira Tailsov avion Tornado (*Panzer Dragoon*, 1995). Iizuka je rekao da su kinematografske sekvence zamišljene da iskoriste okruženja, "dajući igraču element otkrića". Big je bio dizajniran kao velik i smiren lik, da igrač ne bi očekivao nešto intenzivno.

### Muzika 
[lijevo|mini|242x242piksel|[Jun Senoue (lijevo) i Johnny Gioeli (desno)]]
Glavni kompozitor muzike za igru bio je Jun Senoue, uz Fumie Kumatani, Kenichija Tokoija i Masarua Setsumarua. Glavnu muzičku temu, "Open Your Heart", napravio je Senoue, a pjeva ju Johnny Gioeli iz benda Hardline. Zvučna podloga bila je ponovo objavljena u maju 2011. za 20. godišnjicu franšize. Dvodijelna digitalna zvučna podloga bila je objavljena na iTunesu i Spotifyu u septembru 2014. i januaru 2017. Godine 2018. izdavačka kuća Brave Wave Productions objavila je gramofonsku ploču sa zvučnom podlogom i intervjuima s Iizukom i Senoueom.

## Objava 
*Sonic Adventure* bila je tajna tokom produkcije, Naka i Sonic Team najavili su igru 22. augusta 1998. u međunarodnom forumu u Tokiju. U ovoj verziji je bilo puno malih grešaka koje je Iizuka pravdao time da nije imao vremena popraviti ih, jer su imali strog raspored. i u Evropi 23. septembra 1999. Sadrži zvučne zapise na japanskom i engleskom jeziku, kao i titlove na japanskom, engleskom, španskom, francuskom i njemačkom jeziku. Igra također sadrži online sadržaj, kao npr. Chao vrtić i sadržaj za preuzimanje (mini igre i novi dijelovi nivoa). Lokalizirana verzija je kasnije bila objavljena u Japanu, s nazivom *Sonic Adventure International*.

Sega je sklopila dogovor s Hollywood Videom prije nego što je Dreamcast bio objavljen u Sjevernoj Americi. Promocija je započela 15. jula 1999. U više od hiljadu prodavnica Hollywood Videa su kupci mogli iznajmiti Dreamcast s verzijom igre koja nije u prodaji, s nazivom *Sonic Adventure: Limited Edition*. Američka objava originalne video animacije kompanije Pierrot imena *Sonic the Hedgehog* poklopila se s objavom igre, i crtana serija *Sonic Underground* DIC Entertainmenta bila je poručena da pomogne s promocijom igre.

Nakon objave u Sjevernoj Americi, bilo je pritužbi na brojne diskove igre koji su se odbili učitati. Segino američko odjeljenje objasnilo je da se radi o softverskom problemu zbog grešaka u jednom proizvodnom postrojenju te da su uspjeli locirati neispravan softver, dodajući da većina kopija igre nije pogođena te da kupci mogu zamijeniti neispravne kopije za one koje rade u maloprodaji.

## Ponovna izdanja 
mini|''Sonic Adventure DX: Director's Cut*

### *Sonic Adventure DX: Director's Cut* 
Zbog međunarodnih neuspjeha Saturna i Dreamcasta, Sega je 2001. postala izdavačka kompanija videoigara za konzole koje nisu napravili. U želji da dosegnu nove igrače stvaranjem poboljšane verzije jedne od svojih starijih igara, u junu 2003. godine je Sega objavila *Sonic Adventure DX: Director's Cut*, port za GameCube i Windows. Ovi dodaci su u igri da ponude nešto novo igračima originalne verzije. U recenziji *GameSpota* koju je napisao Giancarlo Varanini, pohvalio je elemente koji nisu bili u originalu, kao npr. misije, ali je kritizirao manjak adresiranja problema originala, grafike koje su se samo neznatno razlikovale, i lošu detekciju sudara. Zaključio je da je originalna verzija bolja.

### Verzija u HD-u 
U septembru 2010. je Sega objavila noviju verziju igre koju je moguće preuzeti za Xbox 360 i PlayStation 3. U martu 2011. je ista verzija bila objavljena na Steamu. Ova verzija se bazira na *DX* uz HD vizualne prikaze s omjerom ekrana 4:3. Ova verzija se također pojavljuje u kompilaciji iz 2011. za Xbox 360 imena *Dreamcast Collection*, koja je kompatibilna s Xbox Oneom i Xbox Series X/S-om.

Recenzije ove verzije većinom su negativne. U recenziji *IGN*-a je kritizirana loša brzina smjenjivanja kadrova i da su najfunkcionalniji dijelovi oni u kojima igrač ne mora raditi ništa. Recenzija sajta *1UP.com* kaže: "čini se kao da igra nije ni podešena za upravljač Xboxa 360 i njegove analogne palice".

## Prijem 
Kao prva igra iz franšize u 3D-u, *Sonic Adventure* bila je dugo očekivana igra. Tokom prvih pet dana nakon objave je prodano 86.000 kopija igre. Najuspješnija je videoigra za Dreamcast; do 4. augusta 2006. je prodano više od 2,5 miliona kopija, uključujući 440.000 u Japanu i 1,27 miliona u SAD-u.

Vizualni prikazi i izgled igre posebno su bili hvaljeni. Časopis *Arcade* ih je opisao kao "kvantni skok naprijed" za vizualne prikaze u videoigrama,  *IGN* ju je nazvao grafički najimpresivnijom platformskom igrom objavljenom do tog datuma, hvaleći njene međuscene i opisujući je kao "zanosnu, zahtjevnu i krajnje uzbudljivu". *AllGame* pohvalio je Tailsov glas, ali su rekli da glasovi Sonica i Knucklesa nisu bili prikladni. *GameSpot* pohvalio je jednostavni i linearni pristup žanru 3D platformskih igara i pogotovo je pohvalio igru jer je zadržala isti osnovni način igranja originalnih igara za Genesis.

Mnogi kritičari su kritizirali kontrolu kamere i glitcheve. *IGN* je kameru nazvao "nevjerovatno" frustrirajućom i nedosljednom, a *GameSpot* je primijetio da je izazvala probleme sa detekcijom sudara. *AllGame* kaže da je igra impresivan prikaz Dreamcastovog potencijala kao i jedna od najboljih igara iz franšize. koji nije bio uspješan do kraja 1998. Uz to je bila nominirana za *GameSpotovu* godišnju nagradu najbolje platformske videoigre koju je osvojila igra *Rayman 2: The Great Escape*.

### Nasljeđe 
S većinom savremenih 3D platformskih igara koje se fokusiraju na istraživanje i skupljanje predmeta, *Sonic Adventure* se istekla svojim linearnim doživljajem. Godine 2009, *GamePro* je naveo *Sonic Adventure* kao sedmu najbolju platformsku igru ​​svih vremena, rekavši da nije dobro ostarjela u određenim aspektima, ali je njen doživljaj među najboljima u franšizi. ali *Kotaku* je tvrdio da je dodavanje glasovne glume i veći fokus na radnju promijenilo Sonica u "ravnu, beživotnu ljusku lika, koji izbacuje slogane i općenito ima samo jedan modus ličnosti, radikalan stav, tužnu recikliranu sliku nejasnog kulturnog koncepta iz 90-ih".

Mnogi dizajni i koncepti iz ove igre se javljaju u mnogim narednim igrama u franšizi. Pravac, osnovni doživljaj igre, i Uekawini redizajnovi likova postali su učestali dijelovi franšize. Prvi nivo videoigre *Sonic the Hedgehog* (2006) (Wave Ocean) podsjeća prvi nivo ove igre (Emerald Coast). Godine 2011, tokom 20. godišnjice franšize, Sega je objavila igru *Sonic Generations* koja ima puno ponovo korištenih elemenata prijašnjih igara. U verziji za Xbox 360, PlayStation 3 i Windows su redizajnirane verzije nivoa Speed Highway i bossa Perfect Chaos. U verziji za Nintendo 3DS je nova verzija nivoa Emerald Coast.

Mnogi likovi iz ove igre ponovo se pojavljuju u narednim igrama. Chaos ima sporednu ulogu kao antagonist u igrama *Sonic Generations* i *Sonic Forces*. Rekreacija njegovog bossa pojavljuje se u igri *Mario & Sonic at the Olympic Winter Games*. On i Gamma se također pojavljuju u borilačkoj igri *Sonic Battle*. Chaoi su također postali ponavljajući likovi. Još jedan lik iz ove igre koji je bio uveden u franšizu, Big the Cat, smatra se jednim od najgorih likova ne samo u franšizi, već i u historiji videoigara. *Game Informer* je nazvao njegov režim igre dosadnim, Igra, imena *Sonic Adventure 2*, bila je po prvi put prikazana na E3-u iz 2000, i bila je objavljena u junu 2001. Nastavak je bio više orijentiran na akciju da svakom liku dadnu jednako vremena. Sega je planirala napraviti još jedan nastavak i taj koncept je bio pretvoren u *Sonic Unleashed*, igru iz 2008. Godine 2017, Iizuka je izjavio da nema planova za treći dio, rekavši da to neće unaprijediti dizajn serijala. Nije potpuno isključio tu ideju, rekavši: "Ako možemo natjerati da se doživljaj igre evoluira i dođemo do mjesta gdje *Adventure 3* ima smisla, onda ćete možda vidjeti *Adventure 3*". Tokom decembra 2018. je Iizuka rekao da mu se sviđa ideja prerađivanja igre.

Radnja igre adaptirana je u drugoj sezoni anime-serije iz 2003. *Sonic X*. Američka korporacija za licenciranje 4Kids Entertainment zaposlila je novu glasovnu ekipu za sinhronizaciju na engleskom jeziku, ali je ekipa iz igara ponovila svoje uloge u originalnoj (japanskoj) verziji serije. Kompanija Archie Comics također je napravila adaptaciju igre u njihovoj seriji stripova o franšizi. Strip je ponudio objašnjenje za izmijenjeni dizajn likova i utvrdio da je Station Square skriven ispod Sonicove planete, Mobiusa.

## Napomene 
## Reference 
## Vanjski linkovi 
* Zvanični sajt (japanski)
* Zvanični sajt (*DX'', japanski)

Kategorija:Videoigre za jednog igrača
Adventure
Kategorija:Videoigre za Dreamcast
Kategorija:Videoigre za GameCube
Kategorija:Videoigre za PlayStation 3
Kategorija:Videoigre za Windows
Kategorija:Videoigre za Xbox 360